Természetjelleg

A **természetjelleg** egyike a leges legerősebb jellegtechnikáknak, és ennek megfelelően megtanulása rettenetesen nehéz, sőt, egy ember csak csekély eséllyel képes megtanulni minden csínját-bínját. Éppen ezért ez a jellegtechnika 4-es szintű nehézségi besorolást kapott. A természetjelleg a polárjelleg oszlopába tartozik.

Ez a jelleg lehetővé teszi, hogy a felhasználója manipulálja a természet minden formáját, beleértve mindent, ami a természethez tartozik, ezért a természetjelleg igen igen veszélyes.

## Képességek

A természetjelleg az egyik legszerteágazóbb képességekkel rendelkezik.

A természetjelleg felhasználói általában közvetlenül kapcsolódnak a természeti világhoz, így képesek kommunikálni, befolyásolni, manipulálni és irányítani a természetet: minden élőlényt, növényt és természeti jelenséget, például az időjárást és a geológiát, valamint azt az anyagot és annak energiáit, amelyből azok összeállnak. Képesek túlélni a Föld bármely természetes környezetében.

A profibb felhasználók képesek manipulálni, beleolvadni és/vagy átalakulni a természet elemeivé, beleértve a levegőt, időjárást, villámlást, földet, követ, fémet, vizet, jeget, fényt, sötétséget, felhőket és ködöt, magmát, tüzet stb... Képesek irányítani az állatokat és a növényeket, és utánozni képességeiket és formáikat.

Mivel a felhasználók képesek kommunikálni a természettel, nem tudnak eltévedni, és a környék azonnal ismerőssé válik számukra. Ha nagyon mély ez a kapcsolat, akkor a föld képes reagálni a felhasználó érzelmeire, vágyaira (virágzó virágok, nyugodt idő, amikor boldog; vihar, vagy földrengések, amikor dühös, stb...)

A felhasználó megtisztíthatja, gyógyíthatja és általában befolyásolhatja a természet egészségét, és figyelembe véve azt a tényt, hogy segítik a környezetet, a növények és az állatok ennek következtében kedvezően hatnak a felhasználóra. Minden élő állatfajhoz hozzáférnek a földön, és erőt meríthetnek belőlük, és megszerezhetik képességeiket. A természet engedelmeskedik a felhasználók minden parancsának, és egy "méhkaptárként" működik, ami azt jelenti, hogy a felhasználók (vagyis a "méhkirálynők") egy egész seregnyi állatot irányíthatnak.

### Típusok

Mivel ez a jellegtechnika **rendkívül** sokszínű, lehetetlen felsorolni az összes altípusát. A természetjelleg annyira hatalmas jellegtechnika, hogy határai átérnek más jellegtechnikákba (*például a négy alap jellegtechnikába, a földbe, a tűzbe, a vízbe, és a szélbe, de kapcsolódik a levegőhöz, a jéghez, a méreghez vagy a savhoz; az áramhoz, a fényhez, az árnyékhoz is. Jelentős behatással van az életjellegre és a haláljellegre is, de még elme és időjellegű vonatkozásai is vannak!*), ezért nem is lehetséges felsorolni itt az összes típusát. Sőt, sokszor ezek a jellegtechnikák még **keverednek** is egymással!

#### Növény típus

Ezen felhasználók képesek irányítani a növényeket, újakat létrehozni és elsorvasztani. Bármilyen növényt manipulálhatnak, a magoktól kezdve az ágakig és indákig. A növények minden képességéhez hozzáférhetnek, például kábító virágporhoz, mérgezéshez, tövisekhez és húsevő növényekhez. A haladóbb felhasználók képesek növénnyé alakulni, és felvenni a növény fiziológiát.

#### Gomba típus

A felhasználók hasonló képességekkel rendelkeznek, mint a növény típus esetében, azzal a különbséggel, hogy ebben az esetben a növények helyett gombákat alkalmaznak.

#### Időjárás típus

A felhasználók befolyásolhatják az időjárást, létrehozva viharokat, légköri ciklonokat, hatalmas forgószeleket, hóviharokat és jégesőt. Villámló fellegekkel felgyújthatják a látóhatárt, erőteljes széllökésekkel kicsavarhatják a fákat, elsöpörhetik a falvakat. Heves esőzésekkel áradást okozhatnak, a havazással pedig megfagyaszthatnak bármit. Kétségkívül ez a természetjelleg egyik legveszélyesebb formája.

#### Állatkirály típus

A felhasználók képesek uralkodni az állatvilág valamennyi tagja felett, kivéve az embert és az értelemmel rendelkező élőlények többségét. Az állatok szolgálják a felhasználókat, egymással tökéletesen harmóniában. A felhasználók megértik bármelyik állat nyelvét, illetve a haladóbb felhasználók képesek megszerezni az állatok erejét is.

#### Föld típus

A természetjellegű föld típus abban különbözik a földjellegtől, hogy sokkal erőteljesebb. Ezen felhasználók nem képesek kisebb földmanipulációkra, mint sár létrehozása, földfal, inkább nagyvonalú változásokat indítanak be, például tektonikai lemez méretű földrengéseket, vulkánkitöréseket és belső magmareakciókat.

#### Jellegmegváltozás

Ez a típus lehetővé teszi a felhasználó számára, hogy beleolvadjon a természetbe, sebezhetetlenné téve magát. A felhasználó szétszóródik és feloldódik minden dologba, ami a természethez köthető.

## Ismert felhasználók

Az itt felsorolt felhasználók közül csak csekély számú ért(ett) mindenhez:

* Garden - A Fekete Bástya szervezethez tartozó Garden alapszinten ért a természetjelleg növény típusához.
* Aaventer - Az egyik leghíresebb és leghatalmasabb természetjellegű felhasználója. Aaventer a természetjelleg minden típusához értett.
* Arc Arwalden - A magányos hős Aaventer tanítványa volt. Célja visszaszerezni mestere kardját.

## Ismert tárgyak

Az itt felsorolt tárgyak természetjelleget használnak:

* Aaventer zöld kardja - Aaventer zöld kardja magába itta mestere erejét, és hatalmas erőkkel bír. Jelenleg a Töröttvárfok Karmai szervezet birtokolja.